DRESS LIKE FLO | BROEKEN EN JUMPSUITS | BROEKEN
Maat Kies je maat: NL (Origineel) 8YR (128) € 14,99 last item
Dress like Flo. Off white 5-pocket skinny broek met rits- en haaksluiting. Riemlusjes en verstelbaar elastiek in de taille. Maat valt normaal.
Style: F602-5650 / 001 off white Thursday, 23 February 2012 01:09
As jy ooit gewonder het waar in ons kontrei jy kan uiteet, oorslaap, funksies hou, trou, dans, ongelooflike avonture ervaar, jou kreatiewe potensiaal uitleef, trein ry, museums of plase besoek – wel, as jy gewonder het, gaan jy binnekort weet. Hier volg ons splinternuwe gids van dinge wat jy in 2012 in die Bronberg-wêreld by uitsoekplekke kan doen.
In die Bronberg-gebied kan ‘n mens tot hanekraai kuier. Van ‘n kuier by ‘n private lughawe se klubhuis tot ‘n historiese stasie, van ‘n pannekoekplek tot ‘n vermaakmekka en ‘n restaurant langs ‘n waterval, hier wys ons jou waarheen jy kan gaan.
Rafters in Garstfontein-verlenging is díé nuwe kuier- en vermaakmekka in Pretoria se ooste. Wil jy honde uit bosse uit kuier? Is jy honger? Het jy dors? Wil jy dans? Hou jy van Afrikaanse musiek? Wil jy top-kunstenaars sien optree? Wil jy rugby of ander sport op reuse skerms sien? Wil jou kinders in ‘n veilige pretpark baljaar? Is jy ‘n 4x4 geesdriftige? Is jy moeg om te sukkel met parkeerplek? Wil jy kuier terwyl jou ryding gewas word? Klink R45 vir ‘n 500 g T-been vir jou billik? Hoe klink R13 vir ‘n dubbel brandewyn? Alles hierbo en nog baie, net by Rafters, B-House perseel, 1 km oos van Mooikloof se hek. Bel Gert of Arline by: 083-302-1076 / 082 600 3469.
Kitty Hawk Klubhuis
‘n Spoggerige nuwe eetplek waar jy altyd welkom voel, het hom stil-stil in Cullinan kom tuismaak. In die dorp se geskiedkundige Oaklaan kan jy heerlik op die stoep of gemaklik binne sit en alles gade slaan. Smaaklike plaasontbyte wat niks met pannekoek te doen het nie, is beskikbaar, of ‘n heerlike, wye keuse van gevulde pannekoeke gee jou ‘n groot opsie om van te kies. Warm, sout pannekoeke met heerlike vulsels of soet pannekoeke, tradisioneel, en met so ‘n lekker porsie roomys gaan ook goed af. Die bediening is vriendelik en gaaf en die smaak van jou gereg is so smaakvol as wat dit keurig voorgesit word. Besoek Harrie’s by Oaklaan 112, net langs die historiese Nedbank-gebou of skakel hulle by 012-734-1054.
Geniet ‘n gemoedelike kuier op Cullinan se historiese stasie met sy oorspronklike sinkgebou en perron. Die Cullinan-stasie se bouwerk het in 1906 begin en is in 1907 voltooi en is vandag ook die eindbestemming van Friends of the Rail se stoomtrein ekskursies. OppiStasie restaurant en pub bied ‘n wye reeks pizzas en ander etes wat in ‘n graaf opgedien word. Hulle is oop van Maandae tot Woensdae van 1 nm tot laat, Donderdae tot Saterdae van 8 vm tot laat en Sondae van 8 vm tot 6 nm. Kontak Anne-Marie by 073-218-7460 of Phillip by 083-570-8291.
Mokha Restaurant se houtdek bied jou ‘n pragtige uitsig oor die Botaniese Tuine en die watervoëls wat in die vleiland langs die waterval voor die restaurant lewe. Hier kry jy stylvolle vermaak en kan ontbyt, ligte middagetes en heerlike versnaperings en drankies geniet. Hulle spesialiseer in funksies, troues, kantoor- en verjaardagpartytjies. Kinders kan in die speelhoekie langs die teetuin baljaar. Hulle is sewe dae ‘n week oop van 8 vm tot 5 nm en later vir spesiale funksies. Skakel 012-804-6928 of 082-772-9983.
Wil jy leer hoe om te skuba-duik of dalk hoe om te vlieg? Dan is hierdie jou afdeling. Ons wys ook vir jou waar in ons kontrei jy op avontuurkampe of selfs op ‘n pa-en-seun avontuurnaweek of ‘Amazing Race’ kan gaan.
Die Bonberg spog met plekke waar kinders onvergeetlike ervarings kan geniet – van treintjie-ry tot trapbootjies, en van trekkerritte tot ‘foefieslaaids’.
As jy ‘n groot liefde vir perde het, bly jy presies op die regte plek. In Bronberg-wêreld kan jy perde-pieknieks hou, vir uitritte gaan, rylesse kry, kompeteer in enige moontlike perdry-dissipline en jouself gate uit geniet op ‘n poniekamp.
Nostalgia in the Country
Liberty Stalle en Ryskool bied rylesse vir beginners tot gevorderde ruiters van alle ouderdomme en jy kry hulp met die voorbereiding en bywoning van skole skoue asook Gauteng Noord en Gauteng skoue. Liberty het 33 stalle, ’n verskeidenheid arenas, en skoue en vakansiekampe word gehou. Op dié pragperseel is daar selfs ’n klubhuis te huur vir klein geleenthede soos verjaarsdae en kantoorpartytjies. Hier kan jy ’n groep uitrit kombineer met ’n piekniek, ’n romantiese perdepiekniek vir twee aandurf of ’n onvergeetlike kinderpartytjie reël. Liberty Stalle en Ryskool is op die Boschkop-pad, 5 km vanaf Lynnwoodweg. Bel Juanita by 082-417-8137 of besoek www.stablesatliberty.com.
Is jy op soek na ‘n ryskool waar groep- of individuele oggendlesse spesiaal vir vrouens aangebied word? Cullen Stalle spesialiseer in rylesse vir beginners tot gevorderde ruiters. Hulle bied gereeld poniekampe, pretdae en skoue. Afrigters kan kinders help met die voorbereiding en bywoning van inter-skool skoue. Rylesse word in ’n veilige omgewing en geriewe met betroubare skoolperde aangebied om jou kind se balans, koördinasie en selfvertroue te help verbeter. Kwaliteit stalle is beskikbaar. Cullen Stalle is net af van Lynnwoodweg-verlenging. Bel vir Llewellyn Mason by 083-227-8048 of besoek www.cullenstables.co.za.
Markte en feeste
Ons mense weet hoe om fees te vier en ons het die woord ‘vlooi’ in vlooimark gesit. Van tannies wat pannekoek bak, tot vertonings van Afrikaanse sanggroepe, van antieke ware tot kuns en selfs eiendomsmarkte, hier is waar jy meer daaroor kan uitvind.
Die jaarlikse Cullifest word op Saterdag 5 Mei deur die NG Gemeente Premiermyn op die Cullinan-rugbyveld aangebied. ‘n Nuutjie hierdie jaar is ‘n groot tent, 50 x 34 m, waaronder almal rustig kan kuier ongeag die weersomstandighede. Kunstenaars, soos Pieter Smith en die groep Saarkie, tree deurentyd in die arena op, daar is ‘n uitgebreide kunsmark, eetgoed, ‘n groot biertuin en baie pret vir kinders. Toegang is R30 vir volwassenes en R10 vir kinders. Die hoogtepunt is die aand se kuier om die braaivleisvure in die lapas waar Flip a Coin die gaste gaan vermaak. Kaartjies hiervoor kos R120. Bespreek by 083-865-0563 of 012-734-1445. Die reëlingskomitee is: ds Charl Bredell, Tina Brink, Kobus Buys en Jimmy Brümmer.
Klip Klap Oudhede- en Kunsmark
Klip Klap Oudhede en Kunsmark bied elke derde Sondag van die maand tussen 9 vm en 3 nm ’n mark aan waar hoofsaaklik antieke ware en kuns uitgestal en te koop aangebied word. Uitstekende talent is al hier ontdek en vir verskeie kunstenaars was dié mark die begin van nuwe geleenthede. By dié eklektiese mark is daar ook ‘n verskeidenheid boeke, juweliersware en snuisterye. Die mark word ook al hoe meer bekend vir sy heerlike eetgoed - van smaaklike wegneemetes tot aansit etes wat met ‘n glasie wyn geniet kan word. Klip Klap is op plot 78A Leanderstraat, Olympus. Draai oos uit Olympusrylaan in Leander, reg oorkant Die Werf. Skakel 082-755-0586. Webwerf: www.klipklap.co.za.
‘n Vlooimark sal voortaan Saterdae op Die Hoek Restaurant se plot gehou word. Saam met die mark word elke Saterdag ook ‘n eiendomskou beplan. Die Hoek is, soos die naam aandui, op die hoek wat die ou Bronkhorstspruitpad met die Raytonpad vorm. ’n Lekker kuierkroeg met vriendelike kroegdiens is byderhand vir die dorstiges en kuierlustiges. Vir meer inligting en om kraampies te bespreek bel Theunette by: 082-691-1703.
Vir spesiale dae
Op soek na ‘n plek vir spesiale dae? Of jy nou wil trou, konferensie, werkswinkel, partytjie, funksie of selfs kerk wil hou – lees hierdie afdeling en jy sal weet waarheen om te gaan – van ouwêreldse sjarme tot romanties en landelik.
Shere Empowerment Conference Centre
“Shere Empowerment Conference Centre” is in die rustige landelike atmosfeer van die Shere kleinhoewes geleë; die ideale omstandighede om lesings en konferensies ‘n sukses te maak. Dié spogplek is perfek vir korporatiewe funksies, opleiding, gebeure, uitstallings, produkbekendstellings, werkswinkels en seminare. Daar is hoë gehalte konferensiefasiliteite wat van agt tot 280 mense kan akkommodeer. Hulle hanteer ook troues, reünies, spyseniering, verjaarsdae en jaar-eindfunksies. Die ‘Bistro on Deck’ restaurant is oop van 8 vm tot 4 nm van Dinsdae tot Vrydae en daar is elke Sondag ‘n Sondagmiddag buffet-ete van 11 vm tot 3 nm. Skakel 012-940-1900/ 082 556 5026, besoek http://www.secc.co.za/sw of loer in by Catherine laan 35, Shere.
Dink jy aan dinge om te doen op ‘n Sondagoggend nege-uur? Wat sal jy van ‘n kerk op ‘n platform by ‘n treinstasie sê? Renasci Familiekerk is ‘n vriendelike kerk in ‘n rustige plattelandse atmosfeer. Kinders is nie net hier welkom nie, hulle is mal oor die ooptes waarin hulle kan hardloop en speel. Ná kerk kan jy aanhou kuier op die bankies onder die bome of ontspan in die kerk se eetkompartement soos in vervloë dae. In dié eetsaal op wiele kan jy tee of melkskommels drink en komplimentêre tuisgemaakte eetgoed wat met liefde gemaak is, geniet. Renasci is naby die Boschkop Polisiestasie. Skakel 082-378-4962 of besoek www.renascichurch.co.za.
Gly of bly
As jy in ons kontrei wil oorslaap kan jy kies tussen luukse bed-en-ontbyt plekke en kothuise vol karakter. Of jy nou wil oorslaap ná ‘n troue of konferensie of ‘n oorslaap kinderpartytjie wil hou, in Bronberg-wêreld kan jy staatmaak op eg plattelandse gasvryheid.
Formosa B&B se kamers is almal en-suite en toegerus met die nodige fasiliteite. Die selfsorg-eenheid is ideaal vir ‘n naweek wegbreek. By Formosa is gasvryheid die mense se trots en hulle maak seker daar is diskrete aandag aan die fynste besonderhede en uitstekende diens. Ontspan in die rustige tuin met sy plaasatmosfeer en volop voëllewe. Dié gastehuis is naby winkelsentrums, trouplekke en perdryskole. Formosa is op plot 77, Bashewa, net af van Garstfonteinweg (M30).
Oude Hout Mountain Lodge
Wil jy op ‘n wildrit gaan, met ‘n tierwelpie speel, op ‘n staproete saam met ‘n wildbewaarder gaan of sommer net met jou verkyker langs ‘n dam sit en voëls kyk? Ons wys vir jou dat die Groot Vyf net ‘n katspoegie ver is en dat jy selfs by ‘n nudisme-vriendelike bosplek kan gaan uithang.
Sandalwood Savannah Lodge
Sandalwood Savannah Lodge is ‘n uitspanplek in die bosveldwêreld van Dinokeng. Hier kan jy in die natuur ontspan, swem, stap en voëlskyk. Sandalwood is nou ook nudisme-vriendelik. Jy kan oornag in veilige, gerieflike selfsorg-eenhede, wat teen baie billike tariewe beskikbaar is, of jy kan uitkamp. Die natuurplek is net 3 km van die Dinokeng-wildtuin se hek af. Die groot openingsgeleentheid vir nudisme is op die naweek van 24 Februarie. Bespreek nou vir ‘n huisie, kamer, woonwa of kampplek. Bel Paddy by 082-689-4701.
Hier is ‘n besondere bosveld-ervaring, ‘n blote klipgooi uit die stad. Farm Inn se wildritte bring jou naby aan diere soos leeus, tiere, luiperds, hiënas, jagluiperds en vele meer. Doen gerus navraag oor hulle gewilde Romantiese Skemerkelkie wildritte. Die 4-ster hotel bied akkommodasie, konferensiegeriewe en unieke lokale vir troues en funksies. Die a la carte restaurant, teetuin en dameskroeg is die perfekte plek om ’n skemerkelkie, ligte ete of baie spesiale dis te geniet. Akkommodasie strek van weelderige suites, deluxe, ekonomiese en standaard kamers. Wi-Fi en Internet-fasiliteite is orals beskikbaar. Vir kinders is daar ’n klimraam, plaaswerf en verskeie pakkette vir kinderpartytjie. Dié is een van die min plekke waar jy die kans gegun word om met tierwelpies te speel of om saam met ‘n volwasse jagluiperd afgeneem te word. Skakel 012-809-0266/ 77 of stuur ’n e-pos na farminn@ farminn.co.za, besoek www.farminn.co.za of volg hulle op Facebook.
By Rietvlei Natuurreservaat kan jy deesdae vir nagritte gaan om wild te besigtig. Hulle het ook perdryroetes deur die reservaat begin. Kranige stappers kan op ’n 10 km dagstaproete gaan of op ’n 21 km roete waar jy deur natuurbewaarders vergesel word. Jy kan in ’n oornag-hut bly, kampeer of net piekniek hou by die dam met sy groot verskeidenheid watervoëls. Wildspesies strek van jagluiperds, buffels, elande en renosters tot waterbokke, sebras en swart wildebeeste. Die Rietvlei Natuurreservaat bestaan uit 3 800 ha Bankeveld grasland wat strek vanaf die dam oor vlaktes, heuwels, vleie en stroompies. Dit is uit met die Delmas-pad, naby die Nelmapius/R21 kruising. Vir meer inligting, skakel 012-345-2274. Vir visvangpermitte, skakel 012-345-3917.
Bee Tree Farm Cottages
Leef jou kreatiwiteit uit
Wil jy leer hoe om jou eie onbeperkte kreatiewe potensiaal uit te leef? Lees hier waar jy kan leer om te verf, wat om met gedroogde bome te maak, hoe om die Djembé te speel en hoe om letterlik met vuur te speel.
As jy smag daarna om iets ongewoons te ervaar of aan te leer is Klitsgras Drumming die plek. Jy kan vuurdanse of die Djembé, Afrika tromme leer speel en selfs al weet jy nie wat jy doen nie, is daar mense wat jou begelei. Dit is jou kans om deel van die vermaak te wees. Klitsgras Drumming bied werkswinkels vir skole en groepe aan en gaan ook uit na mense toe. By Klitsgras word daar gefokus op vermaaklikheid met optredes van tromme en dansgroepe, soos ‘belly dancers’ en vuurdanse. Tromme kan teen R40 per persoon gehuur word en Klitsgras verkoop en herstel ook instrumente. Hulle is reeds 13 jaar aan die gang in Tierpoort se wêreld. Klitsgras is uit met Garstfonteinweg-verlenging. Besoek www.klitsgras.co.za of bel Andries by 083-311-0025.
By Katanya se kunsklasse leer jy hoe om jou eie onbeperkte kreatiewe potensiaal op jou eie manier aan te wend. Jy leer nuwe vaardighede en tegnieke aan wat jy kan gebruik om pragtige kunswerke te skep. Katanya se kunsklasse is motiverend, dit ontwikkel kreatiewe talent en moedig die verbetering van goeie kunssmaak en estetiese waardering aan. Tekenklasse bestaan uit verskeie praktiese oefening om kreatiwiteit te ontwikkel en elke les is in die fynste besonderhede uitgewerk vir die maksimum impak. Jy leer al die basiese elemente van hoe om ‘n suksesvolle skildery te skep. Katanya se kunsklasse word in Faerie Glen aangebied. Bel haar by 083-326-9086 of 012-991-8483.
Waterverfklasse met Annetjie
Annetjie van Schalkwyk se waterverfklasse het in April 2011 in Silver Lakes se gemeenskapsaal begin. Deur haar onderrigervaring van 25 jaar weet sy dat sukses sukses motiveer. Met ‘n uitstalling in September het van die studente se werk verkoop. In dié groepie is daar telkens ‘n uitroep van vreugdevolle verwondering as daar opnuut ontdek word “wat die verf self gedoen het”. Dit is dié wonderlike, opwindende eienskap van waterverf wat in Annetjie se klas prioriteit geniet. Hulle “speel” met die verf en “algaande leert men”. Sonder te veel klem op die teoretiese word dit wel stelselmatig bygebring. Bel vir Annetjie van Schalkwyk (AWSSA) by 082-925-4385.
Vir liggaam en gees
Hier vertel ons vir jou waar jy jouself kan laat pamperlang en selfs hoe jy jou liggaam se balans kan herstel. Van pamperlangpartytjies vir meisies tot ‘n plek waarheen mans kan gaan vir gesigmaskers en ‘n akupunktuur-plek by perde.
Kept Secrets Beauty & Wellness Clinic bied kinder- en tienerpartytjies wat alles met skoonheid te doen het. Op ‘n interaktiewe speel-speel manier word meisies van ‘n jong ouderdom af geleer hoeveel pret dit kan wees om jouself te versorg en te pamperlang. Die mense se toewyding en kennis van 39 jaar in die skoonheidsbedryf maak dat hulle pamperlangpartytjies ‘n groot bederf vir enigeen is. Daar is spesiale pakkette vir ouderdomsgroepe 6-9, 10-12 en 13-16. Kept Secrets is by Oppidraai Kantoorpark 7, Wapadrandweg, Wapadrand Sekuriteitsdorp. Kontak Marieta Dugmore by 012-807-3163,
Gaan groot met groen
Of jy nou ‘n draai wil maak op ‘n boetiek-styl plasie of op ‘n roosplaas wil gaan kuier is dié afdeling joune. Ons vertel jou ook van ‘n reeks plattelandse kwekery – van een met ‘n antiekware winkel tot daar waar ‘n ware boomkenner en –liefhebber self kweek en raad gee.
Camilla’s Farm is ‘n klein boetiek-styl plasie oos van Pretoria waar besoekers op afspraak welkom is. Opregte Toggenburg melkbokke word hier met groot liefde met die hand grootgemaak en gemelk om hoë kwaliteit melk te produseer waarmee Franse-styl kase en tradisionele feta gemaak word. Die melk word gepasteuriseer en gebottel vir verkope in ‘n glasbottel wat jy ná die tyd weer kan inruil. Die melk word ook gebruik om egte melkseep te maak. Heuning word op die plaas verkry van die natuurlike heuningkoeke in die bos. Al dié plaas se produkte is elke Saterdag van 5-9.30 vm by die Pretoria Boeremark beskikbaar. Bel vir Mandy by 083-453-6636.
Blyfontein se mense het 'n passie vir inheemse bome en plante. Jy kan by dié vriendelike mense langs Lynnwoodweg-verlenging inry en deel in die kennis van veteraan kweker, Dirk Marais. Blyfontein kweek self en het 'n groot verskeidenheid inheemse en uitheemse bome (vir die kouer dele) om van te kies. Stap saam met Dirk op die rustige kwekery-hoewe rond, kyk na bome van verskillende groottes en leer die fynere detail van elke plant by 'n kenner. Blyfontein is in Lynnwoodweg-verlenging oorkant die Swaeltjie afdraai. Bel hulle by 083-378-3588 of besoek die webwerf: www.blyfontein.co.za.
Terug na toeka
Stel jy in die doen en late van toeka se mense belang? Dan sal jy graag ‘n draai by die museums in dié afdeling wil maak, op een van die kultuur-historiese toere wil gaan of dalk selfs uiteindelik ontdek waar jou familie vandaan kom.
Die Willem Prinsloo Landboumuseum het oor die jare bekend geword as die tuiste van die mampoerfees en die jaarlikse plaasfees. Dié museum is ’n kombinasie van ’n opelugmuseum met ’n egte plaasatmosfeer en kultuurtradisies, ou opstalle en permanente uitstallings soos koetse, trêppies en waentjies asook veteraan landbou-implemente. Hier kan jy gaan kyk hoe ’n outydse plaaswerf gewerk het. Daar is tipiese plaasaktiwiteite soos broodbak in ’n buite-oond, mampoerstook, veteraan-trekkers aan die werk, sweepklap en verepluk. Dié museum is op die ou Bronkhorstspruitpad. Skakel 012-736-2035 vir meer inligting.
Cullinan se McHardy Huis Museum is gevul met die oorspronklike meubels, foto’s, skilderye en ornamente van die Premiermyn se eerste bestuurder, William McHardy. Dit is die eerste huis wat in 1903 in Cullinan opgerig is. Met McHardy se dood in 1913 het die myn sy vrou en kinders die reg gegee om lewenslank daar te bly. Twee McHardy dogters, Evalena en May, het tot hulle in 1984 oorlede is, daar aangebly. So het die leefwyse van daardie tyd behoue gebly. Die myn het die huis in Oaklaan 101 in 1988 as museum verklaar. Dié museum is op Saterdae, Sondae en openbare vakansiedae oop. Skakel 012-734-2170 as jy die huis in die week wil besoek.
Jy kan ‘n kultuurhistoriese toer deur die geskiedkundige Onverwacht nedersetting, 10 km noord-oos van Cullinan, doen. Die Sondag skop af met ’n kerkdiens by Onverwacht se Verenigde Gereformeerde Kerk, waarna jy met ‘n donkiekar kan rondry, by die inwoners aan huis gaan teedrink of ‘n tradisionele middagete eet en selfs die begraafplaas waar dié dorp se voorsate lê, kan besoek. Onverwacht is ’n nedersetting van swart Afrikaners, afstammelinge van bevryde Maleise slawe wat deel van die Malan nátrek gevorm het. Hulle woon al langer as ’n honderd jaar op grond wat Paul Kruger aan hulle toegestaan het. Om ’n toer te reël of ’n ete-afspraak te maak, bel Patricia by 076-756-9518.
Lus vir ‘n middernagtelike spooktoer deur een van ou Pretoria se bekendste sakemanne se huis? Die aandlange verrigtinge word in die Sammy Marksmuseum se wynkelder gehou en sluit ’n klomp stories oor die plaas se geskiedenis in, asook ’n vyfgang maaltyd. Dié museum bestaan uit ‘n statige Victoriaanse opstal met sy formele tuine. Die opstal is op die plaas Zwartkoppies gebou en Sammy Marks se huis het as Zwartkoppies Hall bekend gestaan. Na verskeie aanbouings het die huis 45 kamers, vandag nog vol ornamente en handgemaakte meubels van vervloë dae. Sammy Marks-museum is op die ou Bronkhorstspruitpad. Skakel 012-802-1150.
Isabel Groesbeek Genealogiese Dienste
Vat jou smulgoed saam
As jy op pad is na ‘n piekniek of braai-plek, wys ons jou waar om die nodige te kry – van spitbraais te huur tot topgehalte vleis. En as jy sommer so op die gallop wil eet, vertel ons jou van twee plattelandse plekkies wat lekker wegneemetes verskaf.
’n ‘Road Trip’ vetkoek is net die ding vir diegene wat rondry tussen avonture in ons kontrei. PJ’s Vetkoek en Take Aways bied biltong, jogurt en kaas, wegneemetes soos vis-en-tjips en Russian-en-tjips, en vetkoeke met verbeeldingryke name. Die ‘Road Trip’ het ’n eier, Russian, kaas, blaarslaai en tamatie op. Die ‘Enduro’ bestaan uit biltong en vuurwarm rissies, die ‘Blou Bul’ uit twee hamburger patties, kaas, blaarslaai, tamatie en uie, die ‘Cheetah’ uit blaarslaai, tamatie, ’n patty, spek, kaas en ’n eier en die ‘Leeu’ het alles wat die ‘Cheetah’ het, plus ’n piesang. Eienares Lydia maak self haar tjips en hamburger patties. PJ’s is op die kruising van die Bapsfontein/Bronkhorstspruitpad en Garstfonteinweg, Welbekend. Bel Lydia Nel by 072-744-1798 of Piet Nel by 072-336-6047.
Mense ry baie ver Zwavelpoort toe om Wilhelm en Petro Bezuidenhout se besonderse boerewors vir hulle spesiale braai-onthale aan te koop. Die Bezuidenhouts is ervare, plattelandse slagters wat jou onthaalvleis van die hoogste gehalte na jou smaak vir jou voorberei. Wilhelm se biltong is bykans legendaries. Die Bronberg Vleismark is by die Zwavelpoort-sentrum in Lynnwoodweg-verlenging, oorkant die Boschkop-afdraai. Bel hulle by 072-020-0026.
Bafana Kontantwinkel het oor die jare ’n baken en ontmoetplek in die noordelike gedeelte van Zwavelpoort geword. As die honger jou pla, of jy Klipkop se kant toe bly en nie lus het vir kosmaak by die huis nie, kan jy by Bafana inval vir ’n lekker boerewors-rol, pap-en-vleis of kerrie-en-rys. Bafana is in Lynnwoodweg-verlenging, oorkant die Zwavelpoort-teerpad se afdraai. Bel vir Sylvia by 071-603-6926 of Neels by 079-492-5520.
Boma Vleismark het alles waaraan jy kan dink om te braai - van sagte rypgemaakte biefstuk, sappige boerewors,geurige sosaties, heerlike hoenderkebabs, sagte skaaptjops en gemarineerde varkribbetjies. Groter groepe kan ‘n spitbraai hier huur, en Boma help ook graag om die porsiegrootte per persoon te bereken. Naweekkuiers is nou soveel makliker met Boma se nuwe deli met varsgebakte Panini-broodjies, Italiaanse rolletjies, ‘muffins’, kolwyntjies en nog vele tuisgebakte lekkernye. Biltong, droëwors, tuisgemaakte kouevleis, klaargaar bobotie, hoenderpastei, lasagne, lamspastei, al die gehalte-produkte en uitstekende diens wat van Boma Vleismark die landswye wenner van die Cleaver-toekenning gemaak het, is steeds daar. Hoek van Garsfonteinweg en Rubensteinrylaan, Moreletapark. Tel: 012-998-8711.
Rayton se Biltong & Braai gee jou ‘n volledige diens as dit by enige spitbraai-funksie kom. Die mense van Biltong & Braai berei jou vleis vernuftig voor, of dit nou ‘n heel lam of vark of beessnitte is. Dan verskaf hulle die moderne en gerieflike spitbraaier en iemand met vaardigheid in dié vorm van kosmaak om die spitbraai te beman. Biltong & Braai sal ook die biltong, droëwors en tuisgemaakte koue- en verwerkte vleishappies voorsien vir jou onthaal. Dié moderne slaghuis is geleë agter Rayton se Pick ‘n Pay, oorkant Supa Quick.
Wil jy help om ‘n beter lewe te probeer skep vir twee- en viervoetige wesens? Hier vertel ons jou van tehuise, weeshuise, dierereddingsentrums en uitreikaksies waar vrywillers se hulp goed aangewend kan word.
NG Gemeente Tygerpoort
Tygerpoort Gemeente reik op verskeie maniere na die gemeenskap in die ooste van Pretoria uit. By Caritas gee hulle om vir diegene wat deur diep water gaan. Volwasse persone wat nie kan lees en skryf nie, word op Donderdae gehelp om dié vaardighede te ontwikkel. Daar is selfs geleentheid om vaardig te raak met die maak en herstel van klere.
Dié gemeente is ook betrokke by Boschkop Primary en Paul Jungnickel-huis. Klasse word in musiek, dans, drama en skeppende kuns by die kunsskool aangebied en Tiertjie Kleuter-en Naskool lewer ‘n bekostigbare diens aan die gemeenskap. Daar is ook ‘n Bybelskool, omgee- en Bybelstudiegroepe en retraite. Skakel 012-809-0107.